Ádahooníłígíí (do navajo: ""sucesos da área/novas de actualidade"") foi un xornal mensual en lingua navajo que foi publicado no suroeste dos Estados Unidos de América dende 1943 até 1957. Despois do Cherokee Phoenix, que funcionou dende 1828 a 1834, foi o segundo xornal regular dos Estados Unidos escrito nunha lingua nativo americana. Foi o primeiro xornal escrito en navajo e o único que foi escrito exclusivamente nesta lingua.